**ЕТИЧКИ ОДБОР СРБИЈЕ**

**ЗАПИСНИК**

са друге седнице Етичког одбора Србије

Дана 30.10.2019 у просторијама АЛИМС-а одржана је друга седница Етичког одбора Србије, како је предходно и било заказано. Седницу је водио Председник Етичког одбора Србије.

Поред чланова Етичког одбора Србије, седници су присуствовали и представници АЛИМС-а, који су пружили административно-техничку подршку. Етички одбор Србије је усвојиo Записник са прве седнице.

Констатован је проблем око EOS електронске поште, па су члановима дати контакти и смернице у решавању истих.

На седници је проверавано да ли су сви потписали и доставили Изјаве о сукобу интереса, Изјаве о поверљивости и Изјаве о чувању поверљивих информација и пословне тајне.

У даљем раду седнице чланови Етичког одбора Србије упознати су са постојећим информационим системом АЛИМС из кога ће се повлачити информације за потребе давња мишљења за клиничко испитивање лека и медицинског средства.

Постигнута је сагласност да Етички одбор Србије припрем образац за давање мишљења Етичког одбора Србије, како за спровођење клиничког испитивања, тако и за измене и допуне.

Чланови Етичког одбора су упознати са предлогом процедура за процену формалне и суштинске процена предмета.

Чланови су информисани да су до сада приспели предмети по питању измена и допуна расподељени и да ће бити достављени у најкраћем року.

Усаглашено је да се следећа седница због обима посла, по предлогу Председника Етичког одбора Србије, одржи 07.11.2019 у 11 часова у просторијама АЛИМС-а.

Припремио члан Етичког одбора Србије

Немања Лукић



Сагласан председник Етичког одбора Србије

Доц. др Горан Стевановић

